**A SZEGEDI TUDOMÁNYEGYETEM**

pályázatot hirdet a

**BÖLCSÉSZETTUDOMÁNYI KAR**

**Ókortörténeti Tanszékére**

*adjunktusi munkakör betöltésére*

A kinevezendő adjunktus feladata lesz az ókori Közel-Kelet és a Mediterráneum története és kapcsolatrendszere témában előadások tartása és gyakorlatok vezetése BA, MA szinten, az osztatlan tanárképzésben, az Erasmus és a PhD képzésben. Feladata továbbá részt venni a tanszék oktatási-kutatási, kiadvány-szerkesztési munkáiban, pályázati munkák előkészítésében, a tehetséggondozásban, a tanszék tudományos és ismeretterjesztő tevékenységében.

A munkakör betöltésének feltételei: hebraisztika szakos egyetemi végzettség, legalább egy ókori keleti nyelv magas szintű ismerete, felsőfokú angol nyelvvizsga, minimum 3 éves felsőoktatási gyakorlat és PhD fokozat a történelem tudományterületről, élénk hazai és nemzetközi publikációs tevékenység.

A pályázat elbírálásánál előnyt jelent:

* több éves felsőoktatási gyakorlat
* nemzetközi konferenciákon részvétel
* további kutatási szintű nyelvismeret
* tanár szakos diploma
* tudományos kutatómunka
* szerkesztési gyakorlat
* nemzetközi kapcsolatrendszer
* nemzetközi tudományos társasági tagság

A kinevezés 2018. február 1-jei kezdettel és határozatlan időtartamra, teljes munkaidőre, heti 40 órára szól.

*A pályázathoz mellékelni kell:*

1. dékánnak címezve a pályázó válaszát a pályázati kiírásban foglalt feladatokra és elvárásokra,
2. dékáni hatáskörbe tartozókra vonatkozó, kitöltött szakmai adatlapot (Dékáni Hivatalból kérhető, illetve letölthető az SZTE honlapjáról: http://www.u-szeged.hu/munkatarsainknak/humanpolitikai-jogi/letoltheto-adatlapok),
3. részletes szakmai önéletrajzot,
4. teljes publikációs jegyzéket,
5. végzettséget, szakképzettséget, idegennyelvtudást tanúsító okiratok másolatát, tudományos fokozat megszerzését igazoló oklevél másolatát,
6. három hónapnál nem régebbi hatósági erkölcsi bizonyítványt a bűnügyi nyilvántartási rendszer adatai alapján annak igazolására, hogy büntetlen előéletű, nem áll foglalkozástól vagy tevékenységtől eltiltás és közügyektől eltiltás hatálya alatt,
7. minden olyan dokumentum és irat másolatát, amelyet a pályázó a pályázat elbírálása szempontjából fontosnak tart,
8. nyilatkozatot arról, hogy a digitális másolat mindenben megegyezik a papíralapon benyújtott eredeti példánnyal,
9. hozzájáruló nyilatkozatot arról, hogy a pályázó a pályázati anyagban foglalt személyes adatainak a pályázati eljárással összefüggésben szükséges kezeléséhez hozzájárul, anyagát a vonatkozó jogszabályok és az SZMSZ szerint erre jogosult bizottságok és testületek megismerhetik.

*A pályázat elbírálásának legkésőbbi határideje 2018. január 31.*

A pályázónak meg kell felelnie a nemzeti felsőoktatásról szóló 2011. évi CCIV. törvényben, a Szegedi Tudományegyetem Szervezeti és Működési Szabályzatában, valamint Foglalkoztatási követelményrendszerében rögzített, az adjunktus alkalmazására vonatkozó feltételeknek.

Az adjunktusi pályázatot a Szegedi Tudományegyetem Bölcsészettudományi Kar Dékáni Hivatalába (6722 Szeged, Egyetem u. 2.) kell benyújtani a pályázati felhívásnak a Nemzeti Közigazgatási Intézet (NKI) közszolgálati állásportálján (<https://kozigallas.gov.hu>) történt megjelenését követően, 2017. december 11-ig, személyesen vagy postai úton 1 nyomtatott eredeti példányban, valamint CD-ROM vagy DVD-ROM adathordozón rögzített, 1 digitális másolati példányban. (Technikai paraméterek: PDF formátumú fájlok, mely összességében nem lehet nagyobb 15 MB-nál; a file elnevezése nem tartalmazhat az angol ABC 26 karakterén, számok, aláhúzás és ponton kívül más jelet.)

A pályázat formai feltételeiről a 62/544-039-es telefonszámon kérhető felvilágosítás.

A pályázati felhívás hivatalos megjelenési helye az NKI közszolgálati állásportálja (<https://kozigallas.gov.hu>), ahol a pályázat 2017. november 10-én jelenik meg. A pályáztató a felhívást a Szegedi Tudományegyetem Egyetemi Faliújságján (<http://www.u-szeged.hu/egyetemi-faliujsag>) is közzéteszi ugyanebben az időpontban.

A pályázaton kérjük feltüntetni az NKI pályázati adatbázisában szereplő, azonosító számot:

4-131/2017.

Dr. Gyenge Zoltán

dékán

sk.